પોરબંદર તાલુકાના પાતા ગામે મંદીરના પટમાં સરકાર દ્વારા સાયક્લોન સેન્ટર બનાવતા હોય અને પાતા ગામના લોકોનો વિરોધ પણ હોય અને અગાઉ જિલ્લા કલેક્ટર સમક્ષ પણ લેખિતમાં વિરોધ કરેલ હોય અને તે રીતે ગામનો વિરોધ હોવા છતાં મંદીરના પટાંગણમાં જ અચાનક જ સરકાર દ્વારા પોલીસ બંદોબસ્ત રાખી અને કામ ચાલુ કરતા અને સ્થળ ઉપર મામલતદાર તથા તલાટી કમ મંત્રી વિગેરે હાજર હોય તે બાબતે ગામલોકો દ્વારા એકઠા થઈને વિરોધ કરવા આવતા અને તે સબંધે કાર્યપાલક ઈજનેર સુરેશ પટેલ દ્વારા માધવપુર પોલીસમાં ૪૬ વ્યિક્ત કે જેમાં ભાઈઓ અને બહેનોનો સમાવેશ થાય છે તેમાં નામજોગ તથા ૧૫૦ વ્યિક્તના ટોળા સામે ફરિયાદ નોંધાવેલ હતી.